CELEX: 62017TN0579
Language: mt
Date: 2017-08-28 00:00:00
Title: Kawża T-579/17: Rikors ippreżentat fit-28 ta’ Awwissu 2017 – Wall Street Systems UK vs BĊE

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/47
            
         Rikors ippreżentat fit-28 ta’ Awwissu 2017 – Wall Street Systems UK vs BĊE
   (Kawża T-579/17)
   (2017/C 347/62)
   Lingwa tal-kawża: l-Ingliż
   
      Partijiet
   
   
      Rikorrenti: Wall Street Systems UK (Londra, Ir-Renju Unit) (rappreżentant: A. Csaki, avukat)
   
      Konvenut: Il-Bank Ċentrali Ewropew (BĊE)
   
      Talbiet
   
   
               —
            
            
               tannulla d-deċiżjoni tal-Bank Ċentrali Ewropewa (BĊE) dwar l-għoti tal-kuntratt lil offerent ieħor fil-forma tad-deċiżjoni fuq appell tas-17 ta’ Awwissu 2017, kif ukoll kull deċiżjoni futura marbuta magħha;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka dawn il-motivi.
   Ir-rikorrenti qiegħda tikkontesta d-deċiżjoni tal-konvenut dwar l-għoti tal-kuntratt lil offerent ieħor, fil-forma tad-deċiżjoni fuq appell tas-17 ta’ Awwissu 2017, filwaqt li titlob l-annullament ta’ din id-deċiżjoni kif ukoll kull deċiżjoni futura assoċjata magħha (b’mod partikolari kwalunkwe għoti ta’ kuntratt). Id-deċiżjoni msemmija ingħatat bi ksur tad-Deċiżjoni tal-Bank Ċentrali Ewropew (UE) 2016/245 (1) u tad-dritt Ewropew applikabbli, b’mod partikolari bi ksur tal-prinċipji ta’ trasparenza, ta’ nondiskriminazzjoni u ta’ ekonomija.
   
      (1)  Deċiżjoni tal-Bank Ċentrali Ewropew (UE) 2016/245, tad-9 ta’ Frar 2016, li tistabbilixxi r-regoli dwar l-akkwist (ĠU 2016, L 45, p. 15).